kardosdrur/scandi-wiki huggingface dataset:
Mathias Vilhelm Moltke

Mathias Vilhelm greve Moltke (1. marts 1801 (døbt 4. april i Christiansand) – 14. januar 1864 på Frederiksberg) var en dansk amtmand.

Han var søn af Otto Joachim Moltke (1770-1853) og Sophie Christiane Sehestedt Juul (1778-1810) og dermed bror til generalkrigskommissær Adam Gottlob Moltke. Han blev 1818 student (privat dimitteret), 1821 cand.jur., 1822 auskultant i Højesteret, 1823 surnumerær assessor i Danske Kancelli og var amtmand over Holbæk Amt 14. april 1831 – 23. september 48. Han blev Ridder af Dannebrog 30. november 1844.

Moltke blev gift 12. januar 1837 med Thusnelda von Reden-Wendlinghausen (24. oktober 1814 i Bega, Lippe-Detmold – 14. februar 1893 i København), datter af hannoveransk Berghauptmann Burchard von Reden-Wendlinghausen og Friederike Caroline Elisabeth von Düring.

Kilder 
 Danske Jurister 1736-1936.
 Moltke-Bregentved i Dansk Adelskalender 1878

Mathias Vilhelm
Amtmænd fra Danmark
Riddere af Dannebrog
Danskere i 1800-tallet
Grever fra Danmark
Jurister fra Danmark
Idé-nyt

idenyt er et dansk husstandsomdelt blad, der med sit oplag på 1.675.330 og et læsertal på 1.700.000 er landets største printmedie. Bladet udkommer 10 gange årligt til villaer og rækkehuse. Indholdet er hovedsageligt annoncer og tips til hus og have. 

idenyt blev grundlagt i 1978 af Kaj Dige Bach A/S. I 2004 blev Bonnier Responsmedier A/S medejer og siden 2009 har Bonnier ejet idenyt 100%.

Eksterne henvisninger
 idenyts hjemmeside

Referencer

Etableret i 1978
Tidsskrifter fra Danmark
Adam Gottlob Moltke (1798-1863)

Adam Gottlob greve Moltke (31. maj 1798 – 11. juni 1863) var godsejer til Espe og Bonderup, kammerherre og generalkrigskommissær.

Han var Kommandør af Dannebrogordenen. Han blev gift 23. september 1825 med Rosalie Hennings (23. maj 1801 – 1885). Børn:

 Sophie Isabelle Lætitia, f. 27. januar 1827, gift 18. marts 1850 med provst Kofoed Hansen, R. af D. Børn.
 Otto Joachim Vilhelm greve Moltke, f. 9. september 1828 – 17. februar 1868, hofjægermester, til Espe og Bonderup, gift 10/5 1864 med Julie Georgine Charlotte Sophie Adolphine, f. 13/2 1845, datter af kammerherre Sehe­stedt-Juul, til Stamhuset Ravnholt, og Agnes grev­inde Platen-Hallermund. Hun blev anden gang gift 29/8 1871 med grev Rantzau, f. 10/5 1847. Børn: a) Rosalie Agnes Asta, f. 6/6 1866, b) Adam Gottlob, f. 27. juli 1868.
 Vilhelm Imanuel Johannes Carl greve Moltke, f. 16. juli 1830, chef for sekretariatet i det kongl. Ministerium for Hertugdømmet Holsten, entlediget 28. oktober 1864 i an­ledning af fredsslutningen, R. af D.
 Bertha Marie Louise, f. 27. oktober 1832, gift 24. januar 1855 med greve Ernst Moltke, f. 2/1 1822, til Nørager, kammer­herre. Afkom.
 Charlotte Sophie Dorothea, f. 25. juli 1836.
 Thusnelda Henriette Marie.

Kilder 
 Moltke-Bregentved i Dansk Adelskalender 1878

Adam Gottlob 03
Godsejere fra Danmark
Kommandører af 1. grad af Dannebrog
Danskere i 1800-tallet
Kammerherrer fra Danmark
Krigskommissærer fra Danmark
Espe (flertydig)

Espe kan referere til følgende:

 Espe – en by og et ejerlav i Espe Sogn, Faaborg-Midtfyn Kommune
 Espe Hovedgård – et ejerlav, en hovedgård og gods i Boeslunde Sogn, Slagelse Kommune
 European Society for Paediatric Endocrinology – et videnskabeligt selskab for pædiatrisk endikronologi
Viggo Moltke

Viggo Vilhelm greve Moltke (10. december 1862 på Nørager – 7. januar 1943) var en dansk slotspræst, bror til Otto og Aage Moltke.

Han var søn af Adam Georg Ernst Henrik Moltke til Nørager og Conradineslyst og Bertha Marie Louise komtesse Moltke af Espe. Viggo Moltke blev døbt 2. januar 1863 i Sæby. 

Viggo Moltke tog eksamen som student i 1882 i Borgerdydskolen, København. Han tog eksamen som cand.theol. 29. januar 1891. Han var fra 10. juni 1896 sognepræst i Sdr. Jernløse-Søstrup og fra 2. september 1910 sognepræst i Søborg-Gilleleje. Han var fra 1917 sognepræst i Asminderød-Grønholt og Fredensborg Slotskirke. Han gik på pension i 1932. Moltke var Ridder af Dannebrog og Dannebrogsmand.

Han blev gift 31. maj 1895 i Vartov, København, med Helga Bonnevie Hoff, datter af Johan Villiam Hoff og Elisabeth Marie Emilie Bonnevie. Viggo Vilhelm greve Moltke døde i en alder af 80 år.

Børn af Viggo Vilhelm greve Moltke og Helga Bonnevie Hoff:
 Elisabeth komtesse Moltke
 Adam Georg Ernst Henrik greve Moltke (9. april 1899 – 27. maj 1986)
 Kai Vilhelm greve Moltke (1902-1979)
 Bertha Marie Louise komtesse Moltke

Kilder 
 Kraks Blå Bog 1929

Eksterne henvisninger 
 

Viggo
Riddere af Dannebrog
Præster fra Danmark
Grever fra Danmark
Danskere i 1800-tallet
Danskere i 1900-tallet
Personer i Kraks Blå Bog (afdøde)
Slotspræster fra Danmark
Studenter fra Østre Borgerdyd Gymnasium
Lodehat

Lodehat er et navn, der kendes fra tre danske bisper i middelalderen, Peder Jensen Lodehat, Jens Andersen Lodehat og Peder Nielsen Lodehat.

Slægten har navn efter sit våben, der kendes fra Peder Jensen Lodehats gravsten i Roskilde Domkirke. På stenen ses bispen afbildet i legemsstor figur, til højre for ham domkirkens våben og til venstre hans fædrene våben med et skægget mandshoved og en ejendommelig hat, som er kaldt lodehat eller jødehat. Farver og hjelmfigurer på våbenet kendes ikke. Slægten har dog næppe båret navnet Lodehat.

Slægten er af tvivlsom adel eller i det mindste lavadelig. Det var typisk for kongerne i senmiddelalderen at benytte folk uden for højadelen, når de skulle finde loyale folk til høje embeder.

Adelsslægter fra Danmark
Lasson

(de) Lasson er en dansk lavadelig brevadelsslægt, der stadig findes. 1731 fik major Henrik Lasson (Lassen) og justitsråd Peder Thøgersen Lasson adelspatent under navnet de Lasson. Slægten, der er en af flere danske Lassen-slægter, har både en adelig og en borgerlig gren. Den adelige slægt har delvis selv
ført, delvis, ligesom flere borgerlige, fået tillagt formen Lasson.

Historie 
Thøger Andersen (ca. 1460) var fader til Las Thøgersen (1500-1573), som var fader til Thøger Lassen (1531-1608), som var fader til Peder Thøgersen Lassen (1577-1634). Denne var fader til landkommissær Thøger Lassen (1623-1689) til Rødslet og Vesterladegård var fader til Peder Thøgersen de Lasson (1667-1737) til Rødslet, som 1731 optoges i adelen. Han var gift med Anne Lassen (1665-1747), datter af købmand i Aarhus, assessor Jens Lassen.

Anne de Lasson var søster til etatsråd Bendix Lassen til Åkær, af hvis børn skal nævnes Karen Lassen (1703-1779), gift med admiral Mikkel Bille (1680-1756), og major Henrik de Lasson (1701-1732) til Åkær, der ligeledes blev adlet 1731, og med hvis søn, kaptajn Wentzel Frederik de Lasson (1726-1755), denne slægt uddøde.

Fra Thøger de Lassons (1706-1772) giftemål med Benedicte Rosenørn (1720-1783) stammer linjen Rosenørn de Lasson, og fra Axel Rosenkrantz de Lasson, søn af Matthias de Lasson (30. maj 1705 – 6. juni 1756) og Bente Kathrine Rosenkrantz (16. oktober 1702 – 16. maj 1756) stammer linjen Rosenkrantz de Lasson.

Peder Thøgersen de Lasson havde en ældre broder, provst Laurits Thøgersen Lasson (1664-efter 1712), som også har en nulevende slægt i lige linje, der dog ikke er adelig. Nulevende direkte efterkommer i lige mandslinie efter provst Laurits Thøgersen Lasson er cand. psych. forstander Steen Mogens Lauge Lasson (født 1935) – slægtsnavnet går videre som efternavn i sidstnævnte datter (Pernille Lassons) familie. Andre to døtre bærer navnene: Mette Bruun-Lasson og Dorte Lasson Andreasen. Se endvidere Rosenkrantz de Lassons stamtræ.

Yngre gren med uklart tilhørsforhold 
Kommandørkaptajn Hans Jensen Lasson til Harritslevgård (1663-1717) var fader til major Jens Lasson til Harritslevgård (1713-1759), som var fader til generalmajor Iver Christian Lasson (1754-1823), som var fader til oberst, kommandør for Livgarden til Fods Georg Henrik Lasson (1814-1864), faldet ved Dybbøl 18. april 1864, Ridder af Dannebrog og Dannebrogsmand, som ved patent af 27. april 1863 blev optaget i den danske adelsstand, idet han antoges at nedstamme fra den gamle familie af dette navn, uden at det dog kunne bevises. Han var gift med Marie Zeuthen (1826-1881), men efterlod sig ikke sønner, der kunne videreføre slægtsgrenen. Hans enke havde pension fra Vallø Stift, og hans to døtre, Marie Thalia Sophie (f. 24. januar 1856) og Anna Bolette Emilie (f. 16. september 1857), var indskrevne i Vallø Stift.

Kilder og eksterne henvisninger 
 Albert Fabritius, "Lassen", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Lasson i Dansk Adelskalender
 Lasson
 Lasson (Rødslet)
 Rosenørn de Lasson
 Rosenkrantz de Lasson 

 
Slægter fra Danmark
Adelsslægter fra Danmark
Hans Daae

Hans Daae (15. oktober 1865, Kragerø – 10. december 1926) var en norsk læge, søn af Anders Daae.

Daae blev cand. med. 1890, var 1891-97 assistent ved Rikshospitalets da nyoprettede otologiske klinik og praktiserede som otolog i Kristiania fra 1891, kom 1890 ind i hærens sanitetsvæsen som premierløjtnant, blev kaptajn 1894, major 1907, oberst og sanitetschef 1909. 1906 var han Norges delegerede ved revisionen af Genferkonventionen. 

Daae gjorde et stort arbejde med ordningen og forbedringen af Norges sanitetsvæsen, ved hvilket hans erfaringer fra talrige udenlandsrejser og fra hans deltagelse i den græsk-tyrkiske krig 1897 kom ham til gode. Daae stiftede 1896 Norsk Tidsskrift for Militærmedicin og 
udfoldede en meget betydelig militær-medicinsk forfattervirksomhed.

Kilder 

 

Læger fra Norge
Militærfolk fra Norge
Nordmænd i 1800-tallet
Nordmænd i 1900-tallet
Salmonsens
Gähler

Gähler er en dansk brevadelsslægt. Generalkrigskommissær Caspar Gähler (død 19. december 1759) som konferensråd og hvid ridder, blev adlet 29. januar 1749 og efterlod 2 sønner:

 Sigismund Wilhelm von Gähler (1704-1788), gehejmeråd, overpræsident i Altona, hvid ridder.
 Caspar Friedrich von Gähler (1736-1797) generalmajor af kavaleriet, hvid ridder, gift 1782 med Elisabeth Christiane von Oertzen. Hans søn, Friedrich Wilhelm Sigismund (f. 1786), major, blev gift: a) 26. august 1807 med Anne Henriette Kunninger, f. 1789, separeret og gift i 2det ægteskab med grev Baudissin, b) 9. september 1814 med Kristine Mynster. Hans søn, der var fuldmægtig i det daværende Rentekammer, blev i 1846 ansat som amtsforvalter i Nordborg, entledigedes fra denne stilling af den preussiske regering med pension og med tilladelse til at flytte til Danmark. Hans eneste søn døde i en ung alder.
 Peter Elias von Gähler (1718-1783), generalløjtnant, hvid ridder, gift med Christine Sophie von Gähler

Eksterne henvisninger/kilder 
 Beskrivelse i Dansk Adelskaldender 1878

 
Adelsslægter fra Danmark
Anders Daae

Anders Daae (født 21. april 1838 i Bergen, død 19. december 1910 i Kristiania) var en norsk læge og kriminalist, far til Hans Daae.

Daae blev cand. med. 1861, læge i Kragerø 1864-87, direktør først ved Trondhjems Straffeanstalt, derefter til sin død ved andsstrafarbejdsanstalten Bodsfængslet i Kristiania. Daae var en lang årrække formand i Foreningen til forsorg for løsladte forbrydere.

Daae var tidlig kommet ind på kriminologiske studier, var fra 1890 medredaktør for Nordisk Tidsskrift for Fængselsvæsen og blev snart bemærket også som praktisk fængselsmand, navnlig ved at medvirke til indførelsen i de nordiske lande af det Bertillonske system til identificering af forbrydere; sammen med den danske politiinspektør Henrik Madsen udgav han 1899 en vejledning til systemets benyttelse og tilførte det senere praktiske forbedringer, opfundne af ham selv.

Källor 

 

Kriminologer
Læger fra Norge
Nordmænd i 1800-tallet
Nordmænd i 1900-tallet
Personer fra Bergen
Salmonsens
Vestsibiriske slette

Den Vestsibiriske slette () er en stor slette, som udgør den vestlige del af Sibirien, beliggende mellem Uralbjergene i vest og floden Jenisej i øst. Mod syd afgrænses højsletten af de østlige Sajan bjerge og Baikal bjergene, mod nord af Ishavet. Meget af højsletten er ikke afdrænet og udgør nogle af verdens største moseområder- og flodsletter. Vigtige byer er Omsk og Tjeljabinsk, der ligger i Ural i et område rigt på kulforekomster.

Klima og Geografi 
Den vestsibiriske slette dækker mere end 2,5 mio. km² og udgør verdens største sammenhængende lavlandsområde – mere end 50% ligger under 100 meter over havets overflade,. Fra nord til syd er der ca. 2.400 km og fra øst til vest ca. 1.900 km.

Området omfatter mindst 6 biomer: tundra, skovtundra, taiga, tempereret løvfældende skov, skovsteppe og steppe. Jenisei flyder 3.500 km gennem sletten – medregnes bifloden Angara, bliver flodsystemets længde 5.500 km. Floden udgør grænsen i øst mellem den vestsibiriske slette og den midtsibiriske højslette. Vintrene er lange og hårde – klimaet er subarktisk til arktisk mod nord og kontinentalt i midten og sydpå.

Geologi 
Den vestsibirske slette består hovedsageligt af kænozoiske, alluviale aflejringer, der strækker sig sydpå til Ob-Irtysh. Disse danner hist og her lave bakker og åse, men ud over dette er sletten stort set flad. Det er et af verdens største områder med tørv og omfatter betydelige områder med højmose. Formentlig verdens største højmose ligger ved Vasuganskoe. Den omfatter ca. 51.000 km².

Sydpå, hvor der stort set ikke forekommer permafrost, er sletten dækket af frodig græssteppe. Store områder oversvømmes i foråret, og dette gør, at meget af området er uegnet til landbrug. Sletten har også betydelige forekomster af olie og gas i undergrunden.

Se også 
 Østeuropæiske Slette, den anden store slette i Rusland
 Midtsibiriske højslette
 Eurasiske steppe

Referencer 

Sibirien
Flodsletter
Falkenskiold

Falkenskiold var en dansk adelsslægt, der hørte til den højere brevadel og sværdadelen. Familien stammede oprindeligt fra en gammel dansk patricierslægt.

Våben 
Skjoldet firdelt, i 1. og 4. felt en guld falk, om hvis hals en guld ring med flagrende blå bånd i rødt; i 2. og 3. en oprejst blå løve i sølv; på hjelmen en guld falk med halsring og bånd.

Historie 
Ved patent af 3. august 1716 adledes oberst Martin Düssel (ca. 1690-1746) og kaptajn Christoffer Düssel (ca. 1698-1770), til Hald Kloster, med navnet von Falkenskiold. Sidstnævnte efterlod af ægteskabet med Else Sophie Bartholin ikkun en datter, Else Margarethe (1737-1801), der blev gift 1771 med konferensråd Constantin August Charisisius til Constantinsborg; den ældre broder, Martin Dyssel von Falkenskiold, efterlod derimod af ægteskabet med Dorthe Sophia von Schack (1710-1772), foruden 3 døtre, der døde som konventualinder i henholdsvis Gisselfeld og Roskilde adelige Jomfruklostre, to sønner, nemlig:

 Den bekendte oberst Seneca Otto von Falkenskiold (1742-1820) og
 oberst Arnoldus von Falkenskiold (1744-1819) til Sæbygård, gift 1775 med Elisabeth Sehested fra Broholm. Hans søn, Anders Sehested von Falkenskiold (1781-1841), stempelpapir‑kommissær, havde i ægteskabet med Hedevig de Leth, datter af generalløjtnant Johan Frederik de Leth, 7 sønner, hvis afkom har udbredt sig her i landet.

Familien uddøde med de to brødre Otto Seneca Falkenskiold (død cirka 1918) and Marcus Frederik Falkenskiold (død 1928).

Svensk gren af slægten 
En gren af slægten kom til Sverige 1852 med reserveløjtnant i den danske flåde Sophus Falkenskiold (1823-?), der var sønnesøn af Arnoldus von Falkenskiold (1743 – 1819). Sophus Falkenskiold blev svensk statsborger i 1875. Hans slægt blev ikke introduceret på det svenske Riddarhuset. Denne gren, som hovedsageligt var bosat i Skåne, uddøde i 1910.

Eksterne henvisninger/kilder 
 Beskrivelse i Dansk Adelskaldender 1878 

 
Adelsslægter fra Danmark
Svensk uintroduceret adel
Mortician

Mortician er et tomands døds/deathgrind-band fra Yonkers, New York dannet i 1989 under navnet Casket. De ændrede dog navnet til Mortician efter færdiggørelsen af deres første sang af samme navn. Trommeslager Matt Sicher var Morticians originale perkussionist indtil sin død i 1992. Da de ikke ønskede at erstatte ham, har de siden brugt en trommemaskine til deres indspilninger. Bandet er utroligt inspireret af horrorfilm, som kommer til udtryk i deres sangtekster, albumomslag og lydklip taget fra gyserfilm i deres sange.

Medlemmer 
 Will Rahmer – Bas, Vokal
 Roger J. Beaujard – Guitar, Trommemaskine, tidligere trommer live
 Sam Inzerra – Trommer (live)

Former members 
 John McEntee – Guitar
 Matt Sicher  – Trommer
 Anthony Prieto – Guitar (Live)
 George Torres – Trommer (Live)
 Desmond Tolhurst – Bas, guitar
 Dave Culross – Trommer (Live)
 Ron Kachnic – Guitar (Studie/live)
 Brian Sekula – Guitar (Live)
 Vic Novack – Trommer (Live)
 Mike Maldonado – Trommer (Live)

Diskografi

Demoer 
 Rehearsal 12/14/89
 Demo #1 1990

Studiealbum 
 Hacked up for Barbecue (1996)
 Chainsaw Dismemberment (1999)
 Domain of Death (2001) 
 Darkest Day of Horror Tour Edition (2002)
 Darkest Day of Horror (2003)
 Re-Animated Dead Flesh (2004)

Epere og singler 
 Brutally Mutilated (7" Single, 1990)
 Mortal Massacre (7" Single, 1991)
 Mortal Massacre (EP, 1993)
 House by the Cemetery (7" Single, 1994) 
 House by the Cemetery (EP, 1995)
 Zombie Apocalypse (7" Single, 1998)
 Zombie Apocalypse (EP, 1998)
 Living Dead (Delt indspilning, 2004)

Opsamlingsalbums 
Gummo soundtrack (Skin Peeler)
Traces of Death III: Dead and Buried soundtrack (Traces of Death)

Live albums 
 The Final Bloodbath Session (2002)
 Zombie Massacre Live! (2004)

Fodnoter

Eksterne henvisninger 
 Morticians officielle hjemmeside

Dødsmetalgrupper
Musikgrupper fra USA
Musikgrupper fra 1989
Christian Krohg (flertydig)

Christian Krohg har flere betydninger:

 Christian Krohg (politiker) – norsk jurist og politiker
 Christian Krohg – norsk maler, forfatter og journalist
Ed Begley, Jr.

Edward James Begley, Jr. (født 16. september 1949) er en amerikansk skuespiller og miljøforkæmper, der bl.a. har spillet med i film som Hun-djævelen, Batman Forever og Pineapple Express. Han er dog nok mest kendt for sin rolle i tv-serien St. Elsewhere fra 1982 til 1988, for hvilken han blev nomineret til en Emmy Award hele seks gange i træk.

Filmografi i udvalg

Film 
 An Officer and a Gentleman (1982)
 Hun-djævelen (1989)
 Bøgernes herre (1994)
 Batman Forever (1995)
 The Late Shift (1996)
 Pineapple Express (2008)

Tv 
 St. Elsewhere (1982-1988)
 The Simpsons, Homer to the Max (1998)
 Arrested Development (2005-2006)
 Veronica Mars (2006)

Eksterne henvisninger 

 

Filmskuespillere fra USA
John Michael Higgins

John Michael Higgins (født 12. februar 1963) er en amerikansk film- og tv-skuespiller kendt bl.a. for sin rolle som David Letterman i The Late Shift og for talrige gæsteroller i tv-serier som Ally McBeal, Boston Legal og Arrested Development.

Filmografi i udvalg

Film 
 The Late Shift (1996)
 Wag the Dog (1997)
 G.I. Jane (1997)
 The Man Who Wasn't There (2001)
 After the Sunset (2004)
 Blade: Trinity (2004)
 Fun with Dick and Jane (2005)
 The Break-Up (2006)
 Evan Almighty (2007)
 Walk Hard: The Dewey Cox Story (2007)
 Yes Man (2008)

Tv 
 Miami Vice (1988)
 Seinfeld (1997)
 Vild med Dig (1998-1999)
 Ally McBeal (2000-2002)
 Frasier (2001)
 Arrested Development (2003-2006)
 George Lopez (2003)
 Boston Legal (2004)
 Monk (2004)
 Joey (2005)
 Kath & Kim (2008-2009)

Ekstern henvisning 
 

Filmskuespillere fra USA
Tv-skuespillere fra USA
Doverstrædet

Doverstrædet er den smalleste del af Den engelske kanal og er ca. 31 km bred. Under Doverstrædet ligger Eurotunnelen som forbinder engelske Folkestone og franske Calais. 

Englands geografi
Frankrigs geografi
Sund (farvand)
Nordsøen
Helagerbrug

Med udtrykket helagerbrug menes en samfundsform, hvor føden skaffes alene ved landbrug, og hvor begge køn deltager i produktionen. Under disse forhold bliver udbyttet af jagt og fiskeri mindre betydningsfuldt. Helagerbruget er den konsekvente videreførelse af den fødeproducerende livsform, og det kræver så intens en indlevelse i årstider, vejrlig og planters og husdyrs behov, at det fremkalder en helt speciel kultur. Det var den kultur, som prægede europæisk livsførelse, tankegang og moralsæt helt frem til den industrielle revolution, og så sent som i 1950'erne kunne den genkaldes i kunstnerisk form (jf. Morten Korch-filmene). Med helagerbrugets udvikling fulgte også en udvikling, der er gået fra ekstensiv til intensiv dyrkning, men dette billede synes nu at være vendt i de industrialiserede lande.

Historie 
Helagerbruget er udviklet på grundlag af erfaringer fra halvagerbrug og har i første omgang været baseret på svedjebrug, hvor man ryddede den bestående vegetation, brændte området af og behandlede jorden med hakke. Senere – dvs. efter at man blev boende ved det samme dyrkningsareal – er der opstået en lang række teknologiske landvindinger, hvor arden og senere ploven må anses for at være de afgørende. Derfor taler man om helagerbrug uden plov og helagerbrug med plov. Anvendelsen af dyr (okser, stude eller heste) som trækkraft har ligeledes haft stor betydning for udviklingen i denne samfundsform.

Industrilandbrug 
Den moderne udgave af helagerbrug er det industrialiserede landbrug, hvor både mekaniske og kemiske metoder inddrages systematisk i stramt planlagte dyrkningsforløb, som også er baseret på brugen af brændstoffer og elenergi. Det oprindelige helagerbrug var baseret på en betydelig grad af selvforsyning, hvor produkterne i givet fald blev udvekslet ved direkte byttehandel eller via penge til andre varer. Derimod er det industrialiserede helagerbrug rettet mod pengeindtjening ved afsætning på verdensmarkedet.

Litteratur 

 Martin Vahl og Gudmund Hatt: Jorden og Menneskelivet. Geografisk Haandbog; bind 1; København 1922

Eksterne henvisninger 

 Sofus Christiansen: "Arealbenyttelsen i primitivt landbrug på Bellona. En foreløbig rapport" (Geografisk Tidsskrift, Bind 66; 1967)
 Carl Gunnar Feilberg: "Bidrag til de afrikanske Agerbrugsredskabers Kulturhistorie. Nogle Hakketyper i Belgisk Congo" (Geografisk Tidsskrift, Bind 37; 1934)

Noter

Se også 

 Neolitiske revolution
 Bondestenalder

Etnografi
Landbrugshistorie

de:Landwirtschaft#Geschichte
en:Farming#Production practices
eo:Agrikulturo#Historio
es:Agricultura#Historia
fr:Agriculture#Histoire de l’agriculture
it:Agricoltura#Storia dell'agricoltura
sv:Jordbruk#Jordbrukets historia
TV4 Fakta

TV4 Fakta er en Svensk dokumentar kanal ejet af TV4 AB. Kanalen startede sine sendinger i 2005.

Mange af programmerne er taget fra A&E Television Networks. TV4 Fakta sender fra 15:00 til 01:00. Siden December 2005, er resten af sendepladen blev fyldt ud med kanalen EuroNews. TV4 AB købe en aktiepost i EuroNews i Juni 2006.

TV4 Fakta var den første tv-kanal ejet af TV4 AB der ikke sendte fra Sverige, i stedet sender den fra Finland hvor reklame lovene er mere liberale. I November 2006, var en finsk version af kanalen, kaldt MTV3 Fakta, lanceret i samarbejde med MTV3.

Se Også
 Svenske tv-stationer

Referencer

Eksterne henvisninger
 Official site 

Tv-kanaler fra Sverige
TV4 AB
Claire Danes

Claire Catherine Danes (født 12. april 1979) er en amerikansk skuespiller kendt fra film som Little Women, Romeo + Juliet og Terminator 3: Rise of the Machines. For sin rolle i tv-serien My So-Called Life fra 1994-1995 vandt hun en Golden Globe Award for bedste kvindelige hovedrolle.

Opvækst 
Danes blev født i Manhattan, New York City, New York (1). Hendes mor, Carla, er dagplejer, maler og stofdesigner, som senere er blevet hendes datters manager, og Danes' far, Christopher Danes, er computerkonsulent og tidligere arkitekturfotograf. Danes har en ældre bror, Asa.

Karriere 
I 1994 spillede den 15-årige Danes, den 15-årige Angela Chase i tv-dramaserien, My So-Called Life, for hvilket hun senere har vundet en Golden Globe og fået en Emmy-nominering for.

Filmografi i udvalg

Film 
 Little Women (1994)
 Romeo + Juliet (1996)
 I Love You, I Love You Not (1996)
 Les Misérables (1998)
 Brokedown Palace (1999)
 Igby Goes Down (2002)
 The Hours (2002)
 Terminator 3: Rise of the Machines (2003)
 Stage Beauty (2004)
 Stardust (2007)

Serier 
 Homeland (2011-2020)

Tv 
 My So-Called Life (1994-1995)

 Temple Grandin (2010)

Eksterne henvisninger 

 

Filmskuespillere fra USA
Personer fra New York

Amerikanere i 1900-tallet
Amerikanere i 2000-tallet